فنلاندي زوان

فنلاندي، فينلاندي یا سۊؤمي (فنلاندي مئن: suomen kieli) یته اۊرالي زوؤن فيني هال ٚ شي هيسه گه فنلاند ٚ خلک ٚ ويشترين بأني فنلاند ٚ برجه-دؤبؤ فنلاندئن اۊن ٚ جي گب زنن. فنلاندي فنلاند ٚ دۊته رسمي زوؤنؤن ٚ یته هيسه (اۊیته سؤئدي هيسه). سؤئد ٚ مئن‌أني فنلاندي أقليت ٚ رسمي زوؤنه. فنلاندي جۊرشينأسي نظر ٚ جي دشکسن‌وري زوؤن (agglutinative) هيسه یأ تقريبا خألي پس‌دشکين (suffixal) ٚ جي کارأیره.Haspelmath, Martin Dryer; Matthew S Gil; David Comrie; Bernard Bickel; Balthasar Nichols, Johanna (2005). Fusion of selected inﬂectional formatives. Oxford University Press. ايسمؤن، صفتؤن، ضميرؤن، أرقام أ فئلؤن خۊشؤن ٚ نخش ٚ دئن ٚ جي جۊمله مئن صرف بۊنن أ دگرسه‌شا هيسن. جۊمله‌أن مأمۊلاً (فاعل_فئل_مفعۊل) ٚ دچينش ٚ أرأ چاؤدن بۊنن. ألبت وسيع ٚ ايستفاده صرفؤن ٚ جي اي ئمکؤن-ه دنه تا کليمه‌أن اي قالب ٚ جي مۊتفاوت أني دچئه تۊنسه‌بۊن. فنلاندي نويشتن ٚ ره لاتين ٚ خط ٚ جي کارأیتن بۊنه گه اي بنويس-وانويس سيستم سؤئدي خط ٚ جي واساتن بؤبه. هيتأن تا حؤدۊد ٚ زياد فؤنتيک هيسه یأني شأنه پۊر واجه‌أن ٚ أصلي واگۊیه-أ خط ٚ جي فأمسن. فنلاندي اۊرۊپا ٚ چارته غیر ٚ هندۊ-ۊرۊپایي مللي زوؤنؤن ٚ یته هيسه. دئبأخي مجاري یأ استؤنيایي زوؤنؤنن گه اۊشؤن‌أني اۊرالي زوؤنؤن ٚ خانواده ٚ شئن. اۊيته ني باسکي زوؤن هيسه.

فنلاندي ایته جه اۊرۊپا ايجايي سازمان رسمي زوانان ايسه. فنلاندي زوان ٚ بۊنه هيندۊاۊرۊپايي زوانان ٚ جرگه جه نيه. فنلاندي، استؤنيايي زوان ٚ أمرأ همساده ایسه ؤ ایته خال، فین ؤ اؤگري زوانان ٚ جه ایسه. اما سۊئدي زوان ؤ باخی جرمني زوانان فنلاندي زوان ٚ سر پۊر تأثير بنأده ؤ أ زوانان ٚ جه پۊر واجه ؤ کلمه فنلادي مئن وارد بۊبؤسته.languages of finland finnish

 جۊغرافي شر 
فنلاندي ايته جه فنلاند ٚ رسمي زوانان ایسه کي تا حدود پینج میلیۊن کس، أ زوان ٚ أمرأ گب زنئد. فنلاند ٚ ويشتر ٚ جمعیت ، فنلاندي اوشان ٚ ماري زوان ایسه. سۊئد، نؤروژ، آمریکا، رۊسيه، کانادا ؤ استؤني مئن ني ايته کۊچي أقليت ایسد کي فنلاندي گب زنئده.

 قرضأیتن 
بندانگشتی|خارجي زوؤنؤن فنلاند ٚ مئن

 هأیتن 
فنلاندي زوؤن دوأرسه قرۊن ٚ طی پۊر وام‌واجه‌أن پۊر زوؤنؤن، مخصۊصا خۊ همسأیي زوؤنؤن ٚ جي گه هيندۊ-ۊرۊپایي بؤن هأگيت دأره. ألبت آوایي یأ دسسۊري چاگۊدأر فنلاندي شي اي قرضأیته واجه‌أن-ه بۊمي شکل هدأ دأره یأ خۊ مئن حل بؤده. ايسه فنلاند ٚ مئن سأی درن زوؤن ٚ دسسۊر ٚ أساس ٚ سر وام‌وأجه‌أن ٚ ره فنلاندي کليمه چاؤنن أ بأضي موارد ٚ مئن مؤفقم بؤبؤن.

 هأدأن 

فنلاندي زوؤن ٚ مأرۊفتري واجه گه پۊر زوؤنؤن ٚ مئن دره «سؤنا» هيسه.

 زوؤن ٚ رسميت 
ايسه فنلاندي زوؤن فنلاند ٚ دۊته رسمي زوؤنؤن ٚ یته هيسه یأ ۱۹۹۵ ٚ جي اۊرۊپا ٚ اتحاديه مئن‌أني رسمي بؤبؤ نأ. أمما فنلاندي وختي گه هلأ فنلاند خؤره‌ سؤئد ٚ جي وأنجئه بؤ يأني تا سال ٚ ۱۸۰۹ هئجيگا رسميت ندأشت. اي وضعيت فنلاندي زوؤن ٚ ره دۊمباله دأشت تا اينگه فنلاند ٚ پيلا دۊک ٚ بنأگير ٚ پسي (یته خۊفرمؤن ٚ شر رۊسيه ٚ ايمپراتۊري شي) بأني فنؤمئنيا ٚ قيام ٚ پس‌زمينه ٚ تأثير ٚ جي سال ٚ ۱۸۶۳ ٚ مئن فنلاند ٚ پيلا دۊک ٚ مئن اي زوؤن رسمي اعلام بؤبؤ‌.Karlsson, Fred (13 September 2017). Finnish. Comprehensive grammars. Abingdon, Oxon; New York: Routledge.

فنلاندي ايسه سؤئد ٚ مئن أقليت ٚ رسمي زوؤنه. هيته‌ني کلسيا-زوؤنؤن ٚ کنوانسيۊن ٚ أساس ٚ سر ايسکانديناوي کيشورؤن ٚ شأروندؤني گه فنلاندي گب زنن، اي فۊرصت-ه دأرن تا تعامل رسمي نهادؤن ٚ همرأ ٚ ره کلسيا-اۊرۊپا ٚ کيشورؤن ٚ مئن خۊ ماري زوؤن ٚ جي کارأیرن، بيدۊن ٚ اينگه ترجۊمه یأ وگأردن ٚ هزينه‌أن-ه بۊنأشۊن. ولي هندئه‌رأن نگرؤنئني فنلاندي ٚ پيشایين ٚ ره سؤئد ٚ مئن ابراز بۊنه، مثلا یته گۊزارش سؤئد ٚ مئن سال ٚ ۲۰۱۷ ٚ طی نۊشؤن دنه گه أقليت ٚ رسمي زوؤن ٚ سياست مخصۊصاً سؤئد ٚ ۷٪ فنلاندي زوؤن ٚ ره رعایت بؤ دنئه.https://www.theguardian.com/world/2018/mar/13/swedens-finns-fear-minority-language-rights-are-under-threat

 تاريخ 
بندانگشتی|قديمي‌ترين فنلاندي بنويشته گه پیدا وابه. تۊسا دار ٚ پۊس ٚ نؤمه 292
تۊسا دار ٚ پۊس ٚ نؤمه 292، 13ؤمي قرن ٚ أوایل ٚ شي، أوولي شنأخته‌بؤ مدرک تمؤم ٚ فيني زوؤنؤن ٚ هال ٚ شئه. اين ٚ محتوي ايجۊره:

(Mÿnna tachton gernast spuho sommen gelen Emÿna daÿda)

ألؤن ٚ فنلاندي: Minä tahdon kernaasti puhua suomen kielen, [mutta] en minä taida

گيلکي: (مۊ خأنم فنلاندي گب زأن [ولي] مننئم).Wulff, Christine. "Zwei Finnische Sätze aus dem 15. Jahrhundert". Ural-Altaische Jahrbücher NF Bd. 2 (in German): 90–98.

اي نؤمه یته اسقف (کشيش) ٚ بنويشتأره گه أمره ناشناسه.  

اۊ زمت ٚ کشيشؤن فنلاند ٚ مئن ويشترين سؤئدي‌زوؤن بؤن.https://web.archive.org/web/20140202104119/http://svenskfinland.fi/historyfin.htm

وسطی قرۊن ٚ طی، وختي گه فنلاند سؤئد ٚ حاکميت ٚ بۊن دؤبؤ، فنلاند ٚ اداري زوؤن سؤئدي بؤ. یأني فنلاندي‌زوؤنؤن خألي رۊزمره زيندگي مئن تۊنسن خۊ ماري زوؤن ٚ جي گب بزنن. فنلاندي سؤئدي ور پست‌تر تلقي بؤ یأ فنلاندي‌زوؤنؤن جامئه ٚ دۊوؤمي درجه شأروند محسۊب بؤن چۊنگه منسن خۊ زوؤن-ه هيچته رسمي مؤقعيت ٚ مئن کارأیرن. حتي تلاشؤني مدارس، ايستفاده سؤئدي جي کليسا'ن ٚ مئن أ سؤئد ٚ برمۊجؤن أ خدمتکارؤن ٚ مهاجرت دأن ٚ طريق ٚ جي، فنلاندي زوؤن ٚ ايستفاده ٚ کاهش ٚ ره أنجؤم گيتن.https://journal.fi/tt/article/view/57138/19187

 گۊیشؤن 
بندانگشتی|Map of Finnish dialects and forms of speech
فنلاندي زوؤن ٚ گۊیشؤن-ه دۊته سيفا جرگه مئن دننن یأني خۊرتاو-گۊیشؤن أ خۊرخؤس-گۊیشؤن. مۊختلف گۊیشؤن ٚ گۊتنکسؤن کسن ٚ همرأ تا حد ٚ زيادي متقابل ٚ درک دأرن أ ايشؤن ٚ تمایز واکه‌أن أ مۊرکب ٚ واکه‌أن بأني بأضي گرامري چاکۊن-واکۊنؤن ٚ مئن هيسه. أمما مۊختلف ٚ گۊیشؤن أکثر ٚ موارد ٚ مئن یته واج‌شينأسی یأ دسسۊر ٚ مطيع هيسن.https://web.archive.org/web/20070927010503/http://www.internetix.ofw.fi/opinnot/opintojaksot/8kieletkirjallisuus/aidinkieli/murteet/

باخی فنلاندی واژگان واگردان
 رچ گیلکی  تلفظ  فنلاندي  ۱  سلام  هی Hei   ۲  خوب ایسی؟  میتَ کوولوو ?Mitä kuuluu      ۳  خودافظ  نَکِمین  Näkemiin  ۴  بعد تره دینم  نه دَن  Nähdään ۵  ایپچه بئس  پئنی هکتی  Pieni hetki  ۶ روج  پَی وَ  Päivä  ۷  شب  یو  Yö  ۸ وارش  سادِ  Sade        ۹ آفتاو  آورینکو  Aurinko   ۱۰  دیم   کاسووت  Kasvot  ۱۱  چوم  سیل مَ  silmä  ۱۲  پیله  ایسو  Iso   ۱۳  کوچی  وَهَن  Vähän   

سربس

جرگه:زوانؤن
جرگه:زوانؤن (کشور به کشور)